
 (Denumire unitate sanitară)                                             SC ...................................... SRL 
 Nr. ………Data……………                                                      Nr…………..Data………..





MODEL CONTRACT SUBSECVENT 






În baza:
- Legii nr. 98/2016 privind achizițiile publice, cu modificările și completările ulterioare;
- Hotărârii Guvernului nr 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare;
- Acordul cadru nr. …………………., înregistrat la Ministerul Sănătății, 
s-a încheiat prezentul contract de furnizare de produse, între 
(Denumire unitate sanitară), cu sediul în ______________, Str. _____________, Nr. ___, Sector/județ _____________ telefon/fax __________ / ___________, înmatriculată la Registrul Comerțului cu numărul J /___ /	, cod fiscal RO ____________, cont trezorerie ________________________, deschis la TREZORERIA 	, reprezentată prin dna/dl 	- manager, în calitate de Achizitor, pe de altă parte.,
       Și
SC ______________________ SRL, cu sediul in ________________, Str. _______________, Nr. ____, Sector/județ __________________ telefon/fax ______________ / ____________, înmatriculată la Registrul Comerţului cu numărul J__/_____/____, cod fiscal RO _______, cont trezorerie ________________________, TREZORERIA __________________, reprezentată prin dna/dl ___________________ – director general, în calitate de Furnizor, pe de altă parte.

2. Definitii 
2.1 - În prezentul contract următorii termeni vor fi interpretați astfel:
a. contract – actul juridic care reprezintă acordul de voință al celor două părți încheiat între o autoritate contractantă în calitate de achizitor și un furnizor de produse în calitate de furnizor. 
b. achizitor și  furnizor - părțile contractante, așa cum sunt acestea denumite în prezentul contract;
c. prețul contractului - prețul plătibil furnizorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;
d. produse - bunurile cuprinse pe care furnizorul se obligă, prin contract, să le furnizeze achizitorului;
e. servicii – activitățile cuprinse în anexele la prezentul contract pe care furnizorul se obligă să le presteze achizitorului;
f. forța majoră - un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunciativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
g. zi - zi calendaristică; an - 365 de zile.
3. Interpretare
3.1 - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.
3.2 - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.
4. Obiectul contractului
4.1 - Furnizorul se obligă să furnizeze, respectiv să vândă şi să livreze un număr de _____ UT de ______________ (se va preciza DCI produs), concentrație ______ mg, denumire comercială __________, forma de ambalare _______________, producător _____________, țara ___________, în conformitate cu obligaţiile asumate prin prezentul contract și prin documentele contractului.
4.2 - Achizitorul se obligă să achiziţioneze produsele prevăzute la pct. 4.1, respectiv să cumpere şi să plătească preţul convenit în prezentul contract.
5. Preţul contractului
5.1 – Prețul contractului este de _______________ lei fără TVA (____ lei/UT fără TVA), la care se adaugă TVA în valoare de __________________ lei.
Valoarea totală al contractului cu TVA este de ________________ lei.

6. Durata contractului
6.1 - Contractul intră în vigoare după semnarea acestuia de către ambele părți și este valabil până la data de  _________________.

7. Executarea contractului
7.1 - Executarea contractului începe după semnarea acestuia de către ambele părţi și constituirea garanţiei de buna execuţie de către furnizor.
   
8. Documentele contractului
8.1 - Documentele contractului sunt:
    a) caietul de sarcini 
    b) propunerea tehnică;
    c) propunerea financiară;
    d) garanția de bună execuție
    e) alte anexe, dupa caz

9. Obligaţiile furnizorului
9.1 – Furnizorul se obligă să furnizeze produsele la standardele şi/sau performanţele conform contractului și documentelor contractului prevăzute la pct. 8.1 din prezentul contract.
9.2 – În caz de neconcordanță între prevederile prezentului contract și caietul de sarcini prevalează cerințele prevăzute în caietul de sarcini.
9.3 - Furnizorul se obligă să furnizeze produsele în termenele convenite la pct 15.1.  Produsele vor fi transportate, asigurate și livrate pe cheltuiala furnizorului conform caietului de sarcini.
9.4 - Furnizorul se obligă să menţină preţul produselor pe toată perioada de derulare a contractului (____ lei/UT fără TVA), cu respectarea prevederilor pct. 17 din prezentul contract subsecvent.
9.5 - Furnizorul se obligă să despăgubească achizitorul împotriva oricăror:
    a) reclamaţii şi acţiuni în justiţie, ce rezultă din încălcarea unor drepturi de proprietate intelectuală, legate de echipamentele, materialele, instalaţiile sau utilajele folosite pentru sau în legătură cu produsele achiziţionate şi orice alte prejudicii produse ca urmare a neindeplinirii cuplabile a contractului.
     b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.
9.6 - Furnizorul se obligă să nu cesioneze obligațiile contractuale pe durata de valabilitate a contractului.
[bookmark: bookmark39]9.7 - Toate produsele trebuie să corespundă din punct de vedere calitativ și cantitativ cu condițiile impuse în caietul de sarcini, anexă la contract, în caz contrar ele vor fi returnate. În această situație, furnizorul are obligația să le înlocuiască fără plată suplimentară în maxim 5 zile lucrătoare de la data primirii notificării, în caz contrar se va considera că produsele au fost furnizate cu întârziere.
[bookmark: bookmark40]9.8 - Produsele vor fi furnizate cu ambalajele nedeteriorate. Furnizorul va specifica perioada de valabilitate a produsului, conform caietului de sarcini. Fiecare produs va fi însoțit la livrare, de documente care să ateste conformitatea cu parametrii din oferta depusă, conform prevederilor caietului de sarcini.
[bookmark: bookmark41]9.9 - Furnizorul își asumă întreaga responsabilitate privind calitatea produsului livrat și va respecta toate cerințele minime obligatorii la livrare și transport prevăzute în caietul de sarcini;
[bookmark: bookmark42]9.10 - Furnizorul va respecta toate prevederile legale în vigoare la nivel național, care conțin reglementări referitoare la protecția muncii, prevenirea incendiilor și protecția mediului, specifice activităților din domeniu, prin luarea tuturor măsurilor ce se impun în vederea îndeplinirii obiectului contractului, precum și pentru protecția personalului.
[bookmark: bookmark43]9.11 - Furnizorul este răspunzător de exactitatea și legalitatea datelor înscrise în facturi.
[bookmark: bookmark44]9.12 - Furnizorul se obligă să asigure măsurile organizatorice și tehnologice corespunzătoare, pentru respectarea strictă a Caietului de sarcini și a tuturor prevederilor legale specifice activităților contractate.
9.13 - Furnizorul se obligă să depună dovada constituirii garanției de bună execuție prevăzută la punctul 12.1 din prezentul contract subsecvent, în original, la sediul unității sanitare, în maxim 1 zi de la constituire.

10. Obligaţiile achizitorului
10.1 - Achizitorul se obligă să achiziţioneze si să receptioneze produsele furnizate, în termenul convenit, conform standardelor şi/sau performanţelor prezentate în propunerea tehnică, anexă la contract, în concordanță cu cerințele caietului de sarcini si termenele ofertate în cadrul reluării competiției.
10.2 - Achizitorul se obligă să plătească prețul produselor către furnizor in conformitate cu prevederile art. 6 din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, respectiv în cel mult 60 de zile calendaristice calculate conform art. 6 alin. (1) și alin. (4) din Legea nr. 72/2013.

11. Sancţiuni pentru neîndeplinirea culpabilă a obligaţiilor
11.1 - În cazul în care, din culpa sa, furnizorul nu își îndeplinește obligaţiile asumate la termenele prevăzute în prezentul contract, atunci achizitorul are dreptul de a reține plata dobânzii legale penalizatoare aplicată la valoarea obligatiei neexecutate, pentru fiecare zi de întârziere, în conformitate cu art. 3 alin (21) din Ordonanța Guvernului nr. 13/2011 privind dobânda legală remuneratorie și penalizatoare pentru obligațiile bănești precum și pentru reglementarea unor măsuri financiar - fiscale în domeniul bancar, aprobată prin Legea nr. 43/2012 cu modificările și completările ulterioare. 
11.2 - În cazul în care, din vina sa exclusivă, achizitorul nu efectuează plata facturilor în condițiile stabilite la pct. 10.2, furnizorul are dreptul de a solicita plata dobânzii legale penalizatoare aplicată la valoarea plății neefectuate, pentru fiecare zi de întârziere, în conformitate cu art. 4 din Legea 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante. 
11.3 - Achizitorul îşi rezervă dreptul de a renunţa la contract, printr-o notificare scrisă adresată furnizorului, fără nicio compensaţie, dacă acesta din urmă intră în insolvență cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

12. Garanţia de bună execuţie a contractului
12.1 - Furnizorul se obligă să constituie garanţia de bună execuţie în sumă de _________________lei, reprezentand 7% din valoarea fără TVA a contractului subsecvent.
Garanţia de bună execuţie se va constitui în termen de 5 zile lucrătoare de la data semnării prezentului contract. Potrivit prevederilor legale, acest termen poate fi prelungit la solicitarea justificată a furnizorului, fără a depăşi 15 zile de la data semnării prezentului contract. 
Potrivit prevederilor art. 154 alin. (4) din Legea nr. 98/2016 privind achizițiile publice, cu modificările și completările ulterioare, garanţia de bună execuţie trebuie să fie irevocabilă, necondiţionată şi se constituie prin:
a) virament bancar;
b) instrumente de garantare emise în condiţiile legii astfel:
    (i) scrisori de garanţie emise de instituţii de credit bancare din România sau din alt stat;
    (ii) scrisori de garanţie emise de instituţii financiare nebancare din România sau din alt stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA;
    (iii) asigurări de garanţii emise:
    - fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;
    - fie de societăţi de asigurare din state terţe prin sucursale autorizate în România de către Autoritatea de Supraveghere Financiară;
c) depunerea la casierie a unor sume în numerar dacă valoarea este mai mică de 5.000 lei;
d) reţineri succesive din sumele datorate pentru facturi parţiale, în cazul garanţiei de bună execuţie;
e) combinarea a două sau mai multe dintre modalităţile de constituire prevăzute la lit. a) - c), în cazul garanţiei de bună execuţie.
12.2 Garanţia constituită conform prevederilor de la pct. 12.1 devine anexă la contract, prevederile art. 36 alin. (5) din HG nr. 395/2016 aplicându-se în mod corespunzător.  
12.3 Perioada de valabilitate a garanției de bună execuție va fi egală cu durata contractului, respectiv până la data de _________________.
12.4 - Achizitorul are dreptul de a emite pretenţii asupra garanţiei de bună execuţie, oricând pe parcursul derularii contractului în limita prejudiciului creat, dacă furnizorul nu îşi îndeplineşte obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru furnizorului, precizând totodată obligaţiile care nu au fost respectate și modul de calcul al prejudiciului. În situația executării garanției de bună execuție, parțial sau total, furnizorul are obligația de a reîntregi garanția în cauză, raportat la restul contractului rămas de executat, conform art. 41 din HG 395/2016.
12.5 - Achizitorul se obligă să restituie garanţia de bună execuţie, dacă aceasta este constituită prin virament bancar, în cel mult de 14 zile de la data întocmirii procesului-verbal de recepţie a produselor care fac obiectul contractului şi/sau de la plata facturii finale, dacă nu a ridicat până la acea dată pretenţii asupra ei.

13. Recepţia produselor
13.1 - Achizitorul sau reprezentantul său are obligația de a efectua recepția produselor achiziționate și are dreptul de a inspecta produsele pentru a verifica conformitatea lor cu documentele prevăzute la pct. 8.1.
[bookmark: bookmark56]13.2 - Achizitorul are obligația de a notifica, în scris, furnizorului identitatea reprezentanților săi împuterniciți pentru efectuarea recepției produselor.
[bookmark: bookmark57]13.3 - Recepția produselor se va face conform caietului de sarcini.
[bookmark: bookmark58]13.4 - Dacă vreunul din produsele recepționate nu corespunde specificațiilor, achizitorul are dreptul să îl respingă, iar furnizorul are obligația de a înlocui produsele neconforme, cu altele conforme, aflate în termen de valabilitate, în maxim 5 zile lucratoare de la data respingerii. Produsele care, în timpul perioadei de valabilitate, le înlocuiesc pe cele neconforme beneficiază de o nouă perioadă de valabilitate care curge de la data livrării acestora.
[bookmark: bookmark59]13.5 - Prevederile clauzelor 13.1 - 13.4 nu îl vor absolvi pe furnizor de obligația asumării garanțiilor sau altor obligații prevăzute în contract.

14. Ambalare şi marcare
14.1 - (1) Furnizorul are obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.
           (2) În cazul ambalării greutăţilor şi volumelor în cutii, furnizorul va lua în considerare, unde este cazul, distanţa mare până la destinaţia finală a produselor şi absenţa facilităţilor de manipulare grea în toate punctele de tranzit.
14.2 - Toate materialele de ambalare a produselor, precum şi toate materialele necesare protecţiei coletelor (paleţi de lemn, foi de protecţie etc.) rămân în proprietatea achizitorului.

15. Livrarea şi documentele care însoţesc produsele
15.1 - Furnizorul are obligația de a livra un număr de _____ UT de ______________ (se va preciza DCI produs), concentrație ______ mg, denumire comercială __________, forma de ambalare _______________, producător _____________, țara ___________, în termen de	______ zile, sau conform graficului de livrare (dacă este cazul).
[bookmark: bookmark65]15.2 - Furnizorul are obligația să respecte condițiile de livrare și transport prevăzute în caietul de sarcini. Certificarea de către achizitor a faptului că produsele au fost livrate parțial sau total se face prin semnarea de către reprezentantul autorizat al acestuia a procesului verbal de recepție elaborat la recepția produselor în baza documentelor prevăzute la pct. 8.1 din prezentul contract.
[bookmark: bookmark66]15.3 - Livrarea produselor se consideră încheiată în momentul în care sunt îndeplinite prevederile clauzelor de recepție a produselor.

16. Perioada de valabilitate acordată produselor
16.1 - Furnizorul are obligația de a garanta că produsele furnizate prin contract sunt în conformitate cu specificațiile tehnice și propunerea sa tehnică, anexă la contract.
[bookmark: bookmark69]16.2 - Perioada de valabilitate a produsului va fi conform caietului de sarcini, respectiv minim 12 luni de la data recepției.
[bookmark: bookmark70]16.3 - Achizitorul are dreptul de a notifica imediat furnizorului, în scris, orice plângere sau reclamație ce apare în conformitate cu această garanție.
[bookmark: bookmark71]16.4 - La primirea unei astfel de notificări, furnizorul are obligația de a înlocui produsul fără costuri suplimentare pentru achizitor. Produsele care, în timpul perioadei de garanție, le înlocuiesc pe cele neconforme beneficiază de o nouă perioadă de garanție care curge de la data livrării acestora.

17. Ajustarea / modificarea preţului contractului
[bookmark: bookmark6]17.1 - Prețul se ajustează raportat la prețul cu ridicata maximal de decontare (PRMDA), după următoarea formulă de calcul:
[bookmark: bookmark4][bookmark: bookmark5][bookmark: bookmark7]PA = Pl x PRMDA / PRMDI
PA= preț unitar / UT ajustat;
PRMDA = preț cu ridicata maximal de decontare/UT aprobat prin actele normative care reglementează modul de calcul și prețul de decontare al medicamentelor din cadrul programelor naționale de sănătate în vigoare la data notificării ajustării:
Pl = prețul unitar/UT pe baza căruia a fost încheiat acordul-cadru, respectiv prețul ofertat în cadrul reluării competiției;
PRMDI = preț cu ridicata maximal de decontare/UT aprobat prin actele normative care reglementează modul de calcul și prețul de decontare al medicamentelor din cadrul programelor naționale de sănătate în vigoare la data depunerii ofertei în baza căreia a fost încheiat acordul-cadru, respectiv la data depunerii ofertei în cazul reluării competiției.
17.2 - Furnizorul are obligația de a solicita ajustarea prețului, în situația în care prețurile cu ridicata maximale de decontare au suferit modificări de la data ofertării sau de la data ultimei reofertări, după caz;
17.3 - Furnizorul are obligația de a notifica Ministerul Sănătății  privind ajustarea prețului, în termen de 3 (trei) zile lucrătoare de la publicarea modificării prețului cu ridicata maximal de decontare, iar Ministerul Sănătății are obligația de a transmite Furnizorului acceptul sau respingerea ajustării, în termen de 10 zile lucratoare de la data înregistrării notificării.
17.4 - Prețul ajustat în condițiile prevăzute la pct. 17.1 nu va depăși prețul de decontare reglementat conform prevederilor legale, aflat în vigoare la data ajustării.
17.5 - Ajustarea / modificarea prețului este posibilă oricând în cursul executării prezentului contract subsecvent, în situația în care prevederile legale impun modificarea prețurilor produselor.
17.6 - În situația în care, prin aplicarea formulei de ajustare, prețul unitar al produsului înregistrează o scădere, iar Furnizorul nu a solicitat ajustarea prețului conform prevederilor punctelor 7.1 - 7.7 din acordul cadru, Ministerul Sănătății va notifica Furnizorului prețul ajustat, preț care se va aplica  pentru toate contractele subsecvente încheiate de unitățile sanitare care implementează Programul Național de Prevenire, Supraveghere și Control al Tuberculozei, începând cu data intrării în vigoare a actului normativ care a determinat scăderea prețului unitar. 

18. Forța majoră
18.1 - Forța majoră este constatată de o autoritate competentă.
18.2 - Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.
18.3 - Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
18.4 - Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.
18.5 - Dacă forța majoră acționează sau se estimează că va acționa o perioadă mai mare de 30 zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.

19. Încetarea contractului
19.1 - Prezentul contract încetează de plin drept, fără a mai fi necesară intervenția unui/unei tribunal arbitral/instanțe judecătorești, în următoarele situații:
a) prin acordul de voință al părților;
b) prin rezilierea de către o parte ca urmare a neîndeplinirii sau îndeplinirii în mod necorespunzător a obligațiilor asumate prin prezentul contract, de către cealaltă parte, în termen de 15 zile de la data primirii notificării prin care i s-a adus la cunoștință că nu și-a executat ori își execută în mod necorespunzător oricare din obligațiile care îi revin, fără intervenția instanței și alte formalități prealabile. Partea care notifică rezilierea contractului ca urmare a neîndeplinirii sau îndeplinirii în mod necorespunzător a obligațiilor asumate prin prezentul contract are dreptul de a pretinde daune-interese.
Termenul de 15 zile este un termen de grație în cadrul căruia partea în culpă poate să își îndeplineasca obligațiile care au condus la transmiterea notificării de reziliere. Numai dacă aceste obligații nu sunt îndeplinite în acest termen, cealaltă parte poate considera contractul reziliat în condițiile acestui articol.
c) în cazul în care furnizorul cesionează obligațiile contractuale;
d) la încetarea perioadei de valabilitate a contractului, conform punctului 6 din prezentul contract.
e) neconstituirea garanției de bună execuție a contractului în termenul prevăzut la art. 39, alin (3) din HG nr. 395/2016 și nedepunerea acesteia la sediul autorității contractante în termenul prevăzut la pct. 9.13 din prezentul contract.
19.2. Partea care invocă o cauză de încetare a prevederilor prezentului contract o va notifica celeilalte părţi, cu cel puţin 15 zile înainte de data la care încetarea urmează să-şi producă efectele.
19.3. Rezilierea prezentului contract nu va avea efect asupra obligaţiilor deja scadente între părţile contractante.
19.4. Prevederile prezentului articol nu înlătură răspunderea părții care în mod culpabil a cauzat încetarea contractului.
19.5. Încălcarea prevederilor pct. 9.1, 9.4 și 9.6, dă dreptul achizitorului la aplicarea pactului comisoriu, reglementat de art. 1553 alin. 2 teza finală din Legea nr. 287/2009 privind Codul Civil, contractul desființându-se de plin drept, fără punere în întârziere, fără acțiune în justiție și fără nicio altă formalitate prealabilă.

20. Denunțarea unilaterală
20.1 - Achizitorul îşi rezervă dreptul de a renunţa la contract, printr-o notificare scrisă adresată furnizorului, fără nici o compensaţie, dacă împotriva acestuia din urmă este pronunțată o decizie a Curții Europene de Justiție, a CNSC sau a instanțelor de judecată.
20.2 - Achizitorul îşi rezervă dreptul de a renunţa la contract, printr-o notificare scrisă adresată furnizorului, fără nici o compensaţie, dacă furnizorul de regăsește într-una din situațiile de excludere prevăzute de Legea nr. 98/2016 privind achizițiile publice, cu modificările și completările ulterioare, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. 
20.3 - În cazurile prevăzute la pct. 20.1 și 20.2, furnizorul are dreptul de a pretinde numai plata corespunzătoare pentru partea din contract executata până la data denunţării unilaterale a contractului subsecvent de furnizare.

21. Modificarea Contractului
21.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, cu excepția clauzelor referitoare la obiectul și prețul contractului. 
21.2. Părțile au dreptul, pe durata perioadei de valabilitate a Contractului, de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de art. 221-222 din Legea nr. 98/2016, coroborate cu prevederile referitoare la modificări contractuale din HG nr. 395/2016.
21.3. Modificările nesubstanțiale sunt singurele modificări ale Contractului care pot fi făcute fără organizarea unei noi proceduri de atribuire.
21.4. Modificările contractuale nu trebuie să afecteze, în nici un caz și în nici un fel, rezultatul procedurii de atribuire, prin anularea sau diminuarea avantajului competitiv pe baza căruia furnizorul a fost declarat câștigător în cadrul procedurii de atribuire.
21.5 Partea care propune modificarea Contractului are obligația de a transmite celeilalte Părți propunerea de modificare a Contractului cu minimum 5 zile înainte.

22. Cesiunea
Furnizorul poate transmite, total sau parţial, prin acte juridice, cu respectarea prevederilor art. 6¹ din OUG nr. 146/2002 Republicată privind formarea şi utilizarea resurselor derulate prin trezoreria statului, cu modificările și compoletările ulterioare, creanțele născute din prezentul contract numai cu acordul prealabil, exprimat în scris, al achizitorului.

23. Conflictul de interese
23.1 - Furnizorul nu are dreptul de a angaja sau încheia orice alte înţelegeri privind prestarea de servicii, direct ori indirect, în scopul îndeplinirii contractului cu persoane fizice care au fost implicate în procesul de verificare/evaluare a solicitărilor de participare/ofertelor depuse în cadrul procedurii de atribuire ori angajaţi/foşti angajaţi ai autorităţii contractante pe parcursul unei perioade de cel puţin 12 luni de la încheierea contractului, sub sancţiunea rezoluţiunii ori rezilierii de drept a contractului respectiv.

  
24. Solutionarea litigiilor
24.1 - Achizitorul și furnizorul vor face toate eforturile pentru a rezolva pe cale amiabilă orice divergență contractuală care se poate ivi între ei în cadrul sau în legătură cu îndeplinirea contractului.
24.2 - Dacă, după 15 de zile, achizitorul și furnizorul nu reușesc să rezolve în mod amiabil o divergență contractuală, fiecare parte poate solicita ca disputa să se soluționeze, de către instanțele judecătorești competente din Romania. 

25. Limba care guverneaza contractul
25.1 - Limba care guvernează contractul este limba română.

26. Comunicari
26.1 – (1) Orice comunicare între părți, referitoare la îndeplinirea prezentului contract, trebuie sa fie transmisă în scris.
          (2) Orice document scris trebuie înregistrat atât în momentul transmiterii cât şi în momentul primirii.
26.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

27. Legea aplicabilă contractului
27.1 - Contractul va fi interpretat conform legilor din România.

Părţile au înțeles să încheie azi, .............................., la sediul ........................., prezentul contract în două exemplare originale, cate unul pentru fiecare parte.
    

        Achizitor,                                                                                    Furnizor,     
................................................                                   ..............................................................
